Universitatea din București marchează o nouă premieră la nivel național, prin lansarea Școlii Doctorale de Asistență Socială

Facultatea de Sociologie și Asistență Socială a Universității din București anunță lansarea Școlii Doctorale de Asistență Socială, o premieră la nivel național. Noua școală doctorală își propune să întărească capacitatea de cercetare fundamentală în asistență socială. Astfel, unul dintre obiectivele majore este pregătirea, la standarde educaționale de cea mai înaltă calitate, specialiști în Asistență Socială și cercetători în domeniu.
„Este de datoria noastră, a tuturor, ca prin fapte să contribuim la consolidarea statutului asistenței sociale ca știință și profesie în conștiința publică românească”, a subliniat prof. univ. dr. Doru Buzducea, directorul noii Școli Doctorale.
Cei trei coordonatori de doctorat afiliați acestei școli care oferă îndrumare pe o varietate largă de tematici de interes național și internațional sunt prof. univ. dr. Doru Buzducea, prof. univ. dr. Ioan Durnescu și prof. univ. dr. Florin Lazăr.
Pentru anul universitar 2023-2024, admiterea la Școala Doctorală de Asistență Socială a FSAS va avea loc în luna septembrie. Admiterea va consta în două probe: o probă scrisă constituită dintr-un test grilă din bibliografia recomandată și o probă orală care presupune susținerea proiectului de cercetare în fața comisiei de admitere. Mai multe detalii legate de concursul admitere sunt disponibile aici.
Detalii despre Școala Doctorală de Asistență Socială a FSAS pot fi consultate aici. Mai multe informații despre admitere la studiile de doctorat la UB sunt disponibile aici. 
Prima Școala Doctorală de Asistență Socială din România s-a înființat prin Ordinul ministrului Educației nr. 6914/29.12.2023, prin preluarea domeniului de Doctorat în Asistență Socială început în cadrul Facultății de Sociologie și Asistență Socială/UB în anul 2022, și care gestiona la momentul înființării școlii un număr de 18 doctoranzi în domeniul asistență socială. 
